10.11.2022.
HR
Službeni list Europske unije
L 290/583
6.5.9.2.
Komora se pročišćava tijekom nekoliko minuta neposredno prije ispitivanja sve dok se ne postigne stabilna pozadinska razina.
Tada se također uključuju ventilatori za miješanje zraka u komori.
6.5.9.3.
Ispitno vozilo uvodi se u mjernu komoru s isključenim pogonskom sklopom i otvorenim prozorima i prtljažnicima.
Ventilatori za miješanje zraka namještaju se tako da ispod spremnika za gorivo ispitnog vozila zrak stalno cirkulira brzinom od najmanje 8 km/h.
6.5.9.4.
Neposredno prije ispitivanja analizator ugljikovodika nulto se umjerava pa mu se određuje mjerno područje.
6.5.9.5.
Vrata komore zatvaraju se i brtve tako da budu nepropusna za plinove.
6.5.9.6.
Unutar 10 minuta od zatvaranja i brtvljenja vrata mjeri se koncentraciju ugljikovodika, temperaturu i barometarski tlak kako bi se dobila početna očitanja koncentracije ugljikovodika (CHCi), barometarskog tlaka (Pi) i temperature okoline (Ti) u komori koja služe za ispitivanje dnevnih emisija.
U tom trenutku počinje Tstart = 0.
6.5.9.7.
Neposredno prije kraja svakog razdoblja uzorkovanja emisija analizator ugljikovodika nulto se umjerava pa mu se određuje mjerno područje.
6.5.9.8.
Prvo razdoblje uzorkovanja emisija završava nakon 24 h, ± 6 minuta, a drugo nakon 48 h, ± 6 minuta, od početka početnog uzorkovanja kako je navedeno u stavku 6.5.9.6. ovog Priloga.
Bilježi se proteklo vrijeme.
Na kraju svakog razdoblja uzorkovanja emisija mjeri se koncentraciju ugljikovodika, temperaturu i baro­ metarski tlak pa se na temelju tih mjerenja rezultati ispitivanja dnevnih emisija izračunavaju jednadžbom iz stavku 7.1. ovog Priloga.
Rezultati dobiveni nakon prvog razdoblja od 24 sata bilježe se kao MD1.
Rezultati dobiveni nakon drugog razdoblja od 24 sata bilježe se kao MD2.
6.6.
Neprekinuti ispitni postupak za zabrtvljene sustave spremnika za gorivo
6.6.1.
Ako je tlak rasterećenja spremnika za gorivo najmanje 30 kPa
6.6.1.1.
Ispitivanje se provodi u skladu s opisom iz stavaka od 6.5.1. do i uključujući 6.5.3. ovog Priloga.
6.6.1.2.
Ispuštanje goriva i ponovno punjenje Spremnik za gorivo vozila prazni se unutar jednog sata nakon vožnje radi pretkondicioniranja.
To se radi tako da se izbjegne neuobičajeno pročišćavanje ili neuobičajeno opterećivanje regulatora isparavanja ugra­ đenih u vozilo.
U tu je svrhu obično dovoljno skinuti poklopac sa spremnika za gorivo, ali, ako nije, mora se odspojiti filtar s aktivnim ugljenom.
Spremnik se ponovo puni referentnim gorivom na temperaturi od 18 °C ± 2 °C do 15 ± 2 % nazivnog kapaciteta spremnika.
Radnje iz stavaka 6.6.1.3., 6.6.1.4. i 6.6.1.5. ovog Priloga moraju se dovršiti u roku od 36 sata, pri čemu tijekom radnji iz stavaka 6.6.1.4. i 6.6.1.5. vozilo ne smije biti izloženo temperaturama većim od 25 °C.
6.6.1.3.
Kondicioniranje Unutar pet minuta od dovršetka ispuštanja i ponovnog punjenja goriva, vozilo se kondicionira minimalno 6 sati na temperaturi okoline od 20 °C ± 2 °C.
6.6.1.4.
Snižavanje tlaka u spremniku za gorivo Tlak u spremniku snižava se kako unutarnji tlak u spremniku za gorivo ne bi neuobičajeno porastao.
To se može postići uklanjanjem poklopca sa spremnika za gorivo.
Neovisno o načinu snižavanja tlaka, vozilo se mora vratiti u izvorno stanje unutar jedne minute.
6.6.1.5.
Opterećivanje i pročišćavanje filtra s aktivnim ugljenom Filtar s aktivnim ugljenom ostaren u skladu s postupkom opisanim u stavcima od 5.1. do i uključujući 5.1.3.1.3. ovog Priloga opterećuje se do proboja od 2 grama u skladu s postupkom opisanim u stavcima od 6.5.5.4. do i uključujući 6.5.5.4.5. ovog Priloga pa se zatim pročišćava s 25 ± 5 litara po minuti labora­ torijskog zraka.
Obujam zraka za pročišćavanje ne smije biti veći od obujma utvrđenog u skladu sa zahtjevima iz stavka 6.6.1.5.1.
Opterećivanje i pročišćavanje mogu se izvesti (a) ugrađenim filtrom s aktivnim ugljenom na temperaturi od 20 °C, opcionalno 23 °C, ili (b) odspajanjem filtra s aktivnim uglje­ nom.
Ni u jednom slučaju nije dopušteno daljnje rasterećenje tlaka u spremniku za gorivo.